ПРОТОКОЛ № 45
от заседанието на Комисия „Международна дейност” на ВСС, 
проведено на 22.10.2014 г.

	Днес,22.10.2014 г., сряда, 11.30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

      ПРЕДСЕДАТЕЛ: 	Соня Найденова
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
				Михаил Кожарев
					Милка Итова - отсъства

	На заседанието на присъства експертният сътрудник на комисията: Христина Тодорова – директор на дирекция „Международна дейност” - АВСС.

1.ОТНОСНО: Доклади от ръководителите на проекти, по които ВСС е бенефициент, за изпълнението на дейностите за периода 01.07.2014 г. – 30.09.2014 г., във връзка с Решение на Висшия съдебен съвет по протокол № 12/13.03.2014 г.

Комисия „Международна дейност”
Р Е Ш И:

1.1. ПРИЕМА ЗА СВЕДЕНИЕ докладите от ръководителите на проекти за изпълнението на дейностите, както и отчет за усвояването на средствата за периода 01.07.2014 г. – 30.09.2014 г., по които Висшият съдебен съвет е бенефициент.
1.2. ДА СЕ ИЗИСКА справката за изразходваните средства от комисия „Бюджет и финанси” на ВСС, след което да се изготви обобщена информация за изпълнение на дейностите и да се докладва на следващото заседание на комисията.
1.3.ДА СЕ ИЗИСКАТ от ръководителите на проекти, по които ВСС е бенефициент,  договорите с управляващия орган, графиците за изпълнение на дейностите и последващото им актуализиране (ако има такова).
1.4. Докладите да бъдат внесени на заседание на ВСС за запознаване.

2.ОТНОСНО: Писмо от Майя Русева – съдия в Софийски апелативен съд – член на Консултативния съвет на европейските съдии, съдържащо информация за дейността й.

Комисия „Международна дейност”
Р Е Ш И:

2.1. ПРИЕМА ЗА СВЕДЕНИЕ писмото от Майя Русева – съдия в Софийски апелативен съд – член на Консултативния съвет на европейските съдии, съдържащо информация за дейността й.
	2.2.	ПОДНОВЯВА искането към Министерство на правосъдието за извършване на превод на Становище № 15 и Становище № 16 на Консултативния съвет на европейските съдии.

3.ОТНОСНО: Писма от Иван Маринов – Главен секретар при Администрацията на Главния прокурор, във връзка с командироване в чужбина на представители на Прокуратурата на Република България.

Комисия „Международна дейност”
Р Е Ш И:

3.1. ПРИЕМА ЗА СВЕДЕНИЕ информацията, предоставена от Иван Маринов – главен секретар при Администрацията на Главния прокурор.
3.2. ПРЕДЛАГА на Главния прокурор на Република България справките във връзка с командироване в чужбина на представители на Прокуратурата на Република България да се изпращат на всеки два месеца, до 10-то число.

4.ОТНОСНО: Актуализирана справка за делата по Списък 1 – наблюдавани от ЕК на ІІ инстанция, изготвена от Румен Митев – главен експерт съдебна статистика в дирекция „ИТСС” в АВСС.

Комисия „Международна дейност”
Р Е Ш И:

4.1. ВЪЗЛАГА на Румен Митев – главен експерт съдебна статистика в дирекция „ИТСС” в АВСС да събере допълнителна актуална информация за представените в справката висящи дела по Списък 1 – наблюдавани от ЕК на ІІ инстанция.

5.ОТНОСНО: Заповед на Заместник-министъра на правосъдието относно командироване на Димитър Узунов – член на ВСС, за участие в учебно посещение във Франция, за периода 27-31 октомври 2014 г.

		Комисия „Международна дейност”
Р Е Ш И:

5.1. ПРЕДЛАГА на Висшия съдебен съвет да приеме за сведение Заповед на Заместник-министъра на правосъдието относно командироване на Димитър Узунов – член на ВСС, за участие в учебно посещение във Франция, за периода 27-31 октомври 2014 г.

Предложението ще бъде внесено в заседание на ВСС на 23.10.2014 г.

6.ОТНОСНО: Проект на Актуализирана стратегия за продължаване на реформата в съдебната система.

Комисия „Международна дейност”
Р Е Ш И:

6.1. Проектът на Актуализирана стратегия за продължаване на реформата в съдебната система да бъде обсъден на следващото заседание на комисията, при наличие на цели и мерки, свързани с международното правно сътрудничество.

7.ОТНОСНО: Писмо от Сотир Цацаров – Главен прокурор на Република България относно провеждане на среща на 17.11.2014 г., в 10.30 ч., във Висшия съдебен съвет с Главния прокурор на Кралство Испания - Едуардо Торес-Дулсе.

		Комисия „Международна дейност”
Р Е Ш И:

7.1. ОПРЕДЕЛЯ Соня Найденова – Представляващ ВСС и председател на комисия „Международна дейност” и Магдалена Лазарова – председател на комисия „Публична комуникация” за участие в среща с Главния прокурор на Кралство Испания - Едуардо Торес-Дулсе, която ще се проведе на 17.11.2014 г., в 10.30 ч., във Висшия съдебен съвет, зала „Пресцентър”.

8.ОТНОСНО: Писмо от Евгени Диков – директор на НСЛС и заместник на Главния прокурор по разследването, в отговор на запитване от комисия „Международна дейност” на ВСС дали е взето общо решение между НСЛС, Прокуратурата на Република България, МВР и НИП как разработените от Националната следствена служба методики за разследване на отделните видове престъпления да бъдат направени общодостъпни за другите институции.

Комисия „Международна дейност”
Р Е Ш И:

8.1. ПРИЕМА ЗА СВЕДЕНИЕ информацията, предоставена от Евгени Диков – директор на НСЛС и заместник на Главния прокурор по разследването.
8.2. ДА ПОКАНИ на среща с комисията Евгени Диков – директор на Националната следствена служба и заместник на Главния прокурор по разследването.
8.3. ВЪЗЛАГА на експертите от дирекция „Международна дейност” да организират провеждането на срещата.

ДОПЪЛНИТЕЛНИ ТОЧКИ:

9.ОТНОСНО: Писмо от Министерство на правосъдието с приложено копие на писмо от Министерство на околната среда относно решения, взети на V-то заседание на Съвещанието на Страните по Конвенцията за достъп до информация, участие на обществеността в процеса на взимане на решения и достъп до правосъдието по въпроси на околната среда (Орхуска конвенция), проведено на 29.06-02.07.2014 г., в гр. Маастрихт, Холандия.

Комисия „Международна дейност”
Р Е Ш И:
 
9.1. Да се отправи запитване до Министъра на правосъдието какви са конкретните му очаквания от Висшия съдебен съвет, като се имат предвид неговите компетенции, във връзка с изпратено до органите на изпълнителната власт в Република България писмо от Министерство на околната среда.

10.ОТНОСНО: Проект на Меморандум за сътрудничество между Висшия съдебен съвет на Република България и Националния център на щатските съдилища в областта на разработване, приемане и въвеждане в приложение на система за натовареност в съдилищата на Република България.

Комисия „Международна дейност”
Р Е Ш И:

10.1. ПРИЕМА ЗА СВЕДЕНИЕ предложението на Комисия по анализ и отчитане степента на натовареност на органите на съдебната власт на ВСС.
10.2. ОТПРАВЯ молба към Комисия по анализ и отчитане степента на натовареност на органите на съдебната власт на ВСС за предоставяне на допълнителна информация относно това чия е инициативата за сключване на такова споразумение, от кого е подготвен проекта на Меморандум за сътрудничество между Висшия съдебен съвет на Република България и Националния център на щатските съдилища, кое е лицето за комуникация от страна на Националния център на щатските съдилища, информация за статута на НЦЩС и Управляващия му орган.

11.ОТНОСНО: Писмо от  Министъра на правосъдието за предложения на конкретни мерки по Стратегическа цел № 3 „Ефективно администриране на съдебната власт”, с прилежаща Специфична цел № 6 „Развитие на отделните институции на съдебната власт”, т. 3.6.3 „План за институционално укрепване на ВСС” по представения от Министерство на правосъдието Проект на актуализирана Стратегия за продължаване на реформата в съдебната система.

Комисия „Международна дейност”
Р Е Ш И:

11.1. Предложението на Министъра на правосъдието ще се обсъди на следващото заседание на комисията, в рамките на обсъждане на Проект на актуализирана Стратегия за продължаване на реформата в съдебната система.
12.ОТНОСНО: Среща, в рамките на Четвъртия кръг на мониторинга на Групата държави срещу корупцията (GRECO) към Съвета на Европа и представители на Висшия съдебен съвет на тема „Превенция на корупцията сред народни представители, съдии и прокурори”, проведена на 21 октомври 2014 г., в Националния институт на правосъдието.

Комисия „Международна дейност”
Р Е Ш И:

12.1. ВЪЗЛАГА на експертите от дирекция „Международна дейност” да организират превода на английски език на Примерен Въпросник, на който отговарят местните етични комисии и на Правилата за работа на местните етични комисии, които да бъдат изпратени на представителите на мониторинга на Групата държави срещу корупцията (GRECO) към Съвета на Европа.

ПРЕДСЕДАТЕЛ 
НА КОМИСИЯТА: /П/
				     	 СОНЯ НАЙДЕНОВА